Խորհրդարանում այսօր քվեարկության էին դրվել Ռուսաստանի հետ գազային երեք համաձայնագրերը, որոնք ստորագրվել էին դեկտեմբերի 2-ին Ռուսաստանի նախագահ Վլադիմիր Պուտինի Երևան կատարած այցի ժամանակ: Այդ վիճահարույց համաձայնագրերի վավերացման դեմ բողոքող ցուցարարներն այսօր քվեարկության գնացող պատգամավորներին դիմավորելու էին հավաքվել ինչպես ԱԺ Բաղրամյան փողոցին հարող մուտքի, այնպես էլ Դեմիրճյան փողոցին հարող ծառայողական մուտքի մոտ: Ոչ իշխանական «Ժառանգություն» և «Բարգավաճ Հայաստան» խմբակցությունների անդամները ողջունեցին ցուցարարներին, իսկ իշխանական պատգամավորները հարկադրված էին անցնել նրանց աղմուկի ներքո։